Rikunarita-ORG/Wikinium huggingface dataset:
# Papiaments

| Papiaments *Papiamentu* |
| --- |
| Gepraat in: |  Koninkryk van die Nederlande
* Aruba
* Curaçao
* Karibiese Nederland
	+ Bonaire
 |
| Gebied: | Karibiese See |
| Totale sprekers: | 341 300 |
| Taalfamilie: | Kreools  Portugees   **Papiaments**  |
| Skrifstelsel: | Latynse alfabet  |
| Amptelike status |
| Amptelike taal in: |  Koninkryk van die Nederlande
* Aruba
* Curaçao
* Karibiese Nederland
	+ Bonaire
 |
| Gereguleer deur: | *geen* |
| Taalkodes |
| ISO 639-1: | *geen* |
| ISO 639-2: | `pap` |
| ISO 639-3: | `pap`  |
|  |
|

**Papiaments** (*Papiamentu*) is 'n taal wat deur die bewoners van die ABC-eilande (Aruba, Bonaire en Curaçao) gepraat word. Papiaments (in Afrikaans) of Papiamento is 'n kreool van Portugees wat deur verskillende tale soos Nederlands, Engels, Spaans en Afrikatale beïnvloed is. Elke eiland het sy eie dialek van die taal.

Titelblad van die oudste bewaarde drukwerk in Papiaments (1837).
In 2000 het 59 984 mense op Aruba aangedui dat hulle tuis Papiaments praat (69,4% van die bevolking) en in 2001 was dit 106 054 mense op Curaçao gewees (81,2%) en 8 059 op Bonaire (74,7%). In Nederland is daar moontlik 'n verdere 50 000 tot 60 000 sprekers wat die taal tuis praat. In totaal verstaan ongeveer 250 000 mense hierdie taal.

## Verwysings

## Eksterne skakels

* Wikimedia Commons het meer media in die kategorie Papiaments.

* Wikiwoordeboek het 'n inskrywing vir Papiaments.
* (en)  "Papiamentu language". Encyclopædia Britannica. Besoek op 3 September 2018.
# Lipton

**Lipton** is 'n Britse handelsmerk wat besit word deur Lipton Teas and Infusions. Die naam van die handelsmerk is afkomstig van die van sy stigter, Sir Thomas Lipton, wat in 1871 'n kruideniersware-kleinhandelonderneming in die Verenigde Koninkryk begin het. Die handelsmerk is gebruik vir verskeie verbruikersgoedere wat in Lipton-winkels verkoop is, insluitend tee vanaf 1890, waarvoor Lipton nou veral bekend is.

Die handelsmerk is in 2022 deur CVC Capital Partners van Unilever gekoop. Unilever het die gebruik van die Lipton-handelsmerk vir tee in Indië, Nepal, Indonesië en Sri Lanka behou, sowel as vir gereed-om-te-drink drankies wêreldwyd, soos Lipton Ice Tea, wat deur 'n gesamentlike onderneming tussen Unilever en PepsiCo verkoop word, en nie geassosieer word met Lipton Teas and Infusions nie. Unilever het ook die reg voorbehou om Lipton-handelsmerk kitssopmengsels in Noord-Amerika te produseer.

## Verwysings

## Eksterne skakels

* Wikimedia Commons het meer media in die kategorie Lipton.
* Amptelike webwerf
# Europese Volksparty

Logo
Die **European People's Party** (**EPP**; Afrikaans **Europese Volksparty** – **EVP**) is 'n Europese politieke party met Christen-demokratiese, liberaal-konserwatiewe, en konserwatiewe lidpartye. As 'n transnasionale organisasie, is dit saamgestel uit ander politieke partye. Dit is in 1976 deur hoofsaaklik Christen-demokratiese partye gestig en het sedertdien sy ledetal uitgebrei om liberaal-konserwatiewe partye en partye met ander sentrum-regse politieke perspektiewe in te sluit. Op 31 Mei 2022 het die party Manfred Weber as president verkies, wat ook in 2019 EPP se *Spitzenkandidat* was.

Die EPP is die grootste party in die Europese Parlement sedert 1999 en in die Europese Raad sedert 2002. Dit is ook die grootste party in die huidige Europese Kommissie. Die president van die Europese Kommissie Ursula von der Leyen en die president van die Europese Parlement Roberta Metsola is van die EPP. Baie van die stigtersvaders van die Europese Unie was ook van partye wat later die EPP gevorm het.

Die EPP sluit groot sentrum-regse partye in soos die CDU/CSU van Duitsland, die Republikeine van Frankryk, CD&V van België, PNL van Roemenië, Fine Gael van Ierland, Nasionale Koalisieparty van Finland, Nuwe Demokrasie van Griekeland, Forza Italia van Italië , die Volksparty (PP) van Spanje, die Burgerplatform van Pole, die Sosiaal-Demokratiese Party van Portugal en die Burgers vir Europese Ontwikkeling van Bulgarye.

## Verwysings
# Hauts-de-France

| Hauts-de-France |
| --- |
|  |
| Départements | Aisne Nord Oise Pas-de-Calais Somme |
| Prefektuur | Lille |
| Bevolking | 5 973 098 inw. (2012) |
| Bevolkingsdigtheid | 190 inw./vk km |
| Oppervlakte | 31 813 vk km |
| Arrondissemente | 26 |
| Kantons | 145 |
| Munisipaliteite | 3835 |
| President van Gewestelike Raad | Xavier Bertrand (Les Républicains) |

**Hauts-de-France** is 'n Franse gewes (Frans: *région*) in die noorde van Frankryk wat uit die ou geweste van Nord-Pas-de-Calais en Pikardië bestaan. Die gewes Hauts-de-France bestaan sedert 2016.

## Verwysings

## Eksterne skakels

* Wikimedia Commons het meer media in die kategorie Hauts-de-France.
* (fr)  Amptelike webwerf

| Die administratiewe geweste van Frankryk (*Régions de France*) |  |
| --- | --- |
| **Metropolitaanse geweste** (*Régions métropolitaines*): |
| Akwitanië | Auvergne | Boergondië | Bretagne | Centre-Val de Loire | Champagne-Ardenne | Elsas | Franche-Comté | Île-de-France | Korsika | Languedoc-Roussillon | Limousin | Lotaringe | Midi-Pyrénées | Nord-Pas-de-Calais | Basse-Normandie | Haute-Normandie | Pays de la Loire | Pikardië | Poitou-Charentes | Provence-Alpes-Côte d'Azur | Rhône-Alpes |
| **Metropolitaanse geweste 2016** (*Régions métropolitaines*): |
| Auvergne-Rhône-Alpes | Boergondië-Franche-Comté | Bretagne | Centre-Val de Loire | Grand Est | Hauts-de-France | Île-de-France | Korsika | Nieu-Akwitanië | Normandië | Oksitanië | Pays de la Loire | Provence-Alpes-Côte d'Azur |
| **Oorsese geweste** (*Régions d’outre-mer*): |
| Frans-Guyana | Guadeloupe | Martinique | Mayotte | Réunion |